Die eertydse Unie parlement het op dié dag in 1925 Afrikaans as amptelike landstaal erken. Dit het 50 jaar na die stigting van die Genootskap vir Regte Afrikaners gevolg.
Dié taal wat in die begin as 'n eenvoudige kombuistaal waarin niemand ordentlik kan kommunikeer nie beskryf is, het gegroei tot dit volgens 2019 syfers deur Statistiek Suid-Afrika vrygestel, deur nagenoeg 12,2% van alle Suid-Afrikaners tuis gepraat word. Afrikaans is, gebaseer op die aantal moedertaalsprekers, die derde grootste uit die 11 amptelike tale in die land.